אברהם פונטרימולי

הרב אברהם פונטרימולי (ה'תר"א - י"ח בתמוז ה'תרנ"א, 1841 - 24 ביולי 1891) היה רב, פרשן תפילה ומנהג, פוסק, מחנך, ובעל בית דפוס באזמיר שבטורקיה במאה ה-19.

 ביוגרפיה 
נולד באיזמיר לרבי חיים בנימין פונטרימולי, מחבר ספר פתח הדביר ובנו של רבי חייא פונטרימולי בעל ספר צפיחת בדבש, וללאה, בתו של רבי יהושע אברהם קריספין, רבה של איזמיר. למד תורה בישיבת בית הלוי מתוך מחסור ומצוקה ומבחרות נודע כמתמיד גדול. עבר יסורין קשים בחייו, וביתו, ובו ארגז עם כתביו הרבים של אביו נשרף. רבי אברהם פאלאג'י מתאר אותו: .

הקים בית דפוס יחד עם ידידו רבי יעקב פולי, והשניים הוציאו לאור כ-35 ספרים, ביניהם הרבה מספרי רבני אזמיר במאה ה-19.Simon, Rachel. "Printing and Printers".  In Encyclopedia of Jews in the Islamic World Online, (Brill, 2010) doi: https://doi.org/10.1163/1878-9781_ejiw_COM_0017820 רבני דורו מביאים דברי תורה ממנו, וביניהם רבי אברהם פאלאג'ילמשל: אברהם את עיניו, סנהדרין פ"ה עמוד ב', וימהר אברהם מערכת ש', אחיו רבי ישעיה יוסף פונטרימוליפעמים רבות, וביניהם פני יוסף, דף ק"ע עמוד ב', שם, דף קע"א, גם רבי יעקב יפה אשכנזי מביא דברים בשמו בספרו יעקב סלה ומכנה אותו "ידיד נפשי".

נפטר בליל י"ח בתמוז ה'תרנ"א. גיסו רבי שמואל פרץ הספידופדה את אברהם דרוש ט'. על מצבתו באזמיר נכתב:

 משפחתו 
בנו הבכור היה נסים אהרן, המכונה בכור פונטרימולי, שנפטר בעודו צעיר בט"ו בשבט התרמ"אעבד אברהם, שער, בהלווייתו הספידו אביו.עבד אברהם, דף ק"ו

 השקפותיו 
הגן על מנהג הזיארה, ההשתטחות על קברי צדיקים, ותקף בחריפות את אלה שהתנגדו לו. יתר על כן, בניגוד לכמה פוסקים, כגון החיי אדם והבאר היטב, שכתבו שבעת ההשתטחות על הקבר יש להקפיד שלא לבקש דברים מן המת אלא לבקש רחמים בזכותו, רבי אברהם גרס כי מותר ואף כדאי להתחנן אל רוח המת כדי שיבקש רחמים אצל הקב"ה, ואין בזה דורש אל המתים משום שאין הוא מתפלל אל גוף המת אלא מבקש מרוחו.עבד אברהם, דף ג' עמוד א

 חיבוריו 
 אשר לאברהם (אזמיר 1887) - על הלכות פסח והגדה של פסח, שיר השירים, תקון הגשם, פרקי אבות וליקוטים.
 חנוך לנער ב' חלקים (אזמיר תרכ"ב, אזמיר תרל"ב) - כולל סדר חנוכת הבית, מוסר על סדר התורה ועל סדר ימות השנה ול"עתים מזומנים" ומעשיות. רוב הספר נכתב בלאדינו. חלק א' נדפס בהסכמת הרב חיים פאלאג'י, וחלק ב' בהסכמות של ר' יהושע שלמה ארדיט, ר' אברהם פאלאג'י, וכן בהסכמת אבי המחבר .
 עבד אברהם (אזמיר ה'תרמ"א) - ביאורים על סליחות ותפילות לימים נוראים עם סדר העבודה, דרוש להספד, חידושים ושקלא וטריא מאביו, מחבר ספר פתח הדביר. לספר הסכמה מרבי אברהם פאלאג'י.
 תעצומות לעם (אזמיר ה'תרל"ו) - ארבעה פרקי מוסר לפורים בלאדינו. נכתב בעילום שמו, אך זוהה בידי חוקרים כשל פונטרימולי.דב הכהן, אוצר הספרים בלאדינו 1490–1960: ביבליוגרפיה מחקרית מוערת, 2022, עמ' 203 ()
 אור במושבותם (אזמיר ה'תרל"ו) - כולל דיני פסח בלאדינו, הגדה של פסח עם פירוש בלאדינו ודיני ספירת העומר. נכתב בעילום שם אך זוהה כשל פונטרימולי.דב הכהן, אוצר הספרים בלאדינו 1490–1960: ביבליוגרפיה מחקרית מוערת, 2022, עמ' 167 ()
 קונטרס רפואת הנפש (אזמיר ה'תר"ן) - על איסור ביאת גויה בלאדינו, המזהיר את העוברים על האיסור מפני פגיעה בבריאותם ובבריאות הסובבים אותם. נדפס ללא שער או שם מחבר, וזוהה כשל פונטרימולי.

 קישורים חיצוניים 


  (חלק א', חלק ב' )


 הערות שוליים 

קטגוריה:פרשני התפילה
קטגוריה:איזמיר: רבנים
קטגוריה:האימפריה העות'מאנית: רבנים
קטגוריה:מדפיסים
קטגוריה:רבנים טורקים
קטגוריה:רבנים ספרדיים
קטגוריה:פדגוגיה
קטגוריה:נפטרים ב-1891